Titan A.E.

Titan A.E. on vuonna 2000 ensi-iltansa saanut Don Bluthin ohjaama animaatioelokuva.

 Juoni 

Vuonna 3028, ihmiskunta on oppinut matkustamaan syvemmälle avaruuteen ja kommunikoimaan eri avaruusoliorotujen kanssa. Mutta heidän vallankumouksellinen Titan-projektinsa saa ilkeän drej’ksi kutsutun avaruusoliorodun huomion. Drej’n hyökätessä Maahan, projektin päätutkija, professori Sam Tucker, lähettää poikansa Calen avaruusolioystävänsä Tekin kanssa yhdellä evakuointialuksista, poistuessaan itse työtovereineen Maasta hyperavaruuteen Titan-avaruusaluksella. Drej’n emoalus tuhoaa Maan ja Kuun, minkä jälkeen ihmiset ajautuvat nomadimaiseen elämäntyyliin, ja avaruusolioiden pilkkaamiksi.

15 vuotta myöhemmin, Cale työskentelee Tau 14 -romunkeräysasemalla. Hän tapaa avaruusalus Valkyrien kapteeni Joseph Korson. Korso paljastaa Samin koodanneen Calelle annettuun sormukseen kartan Titanin olinpaikkaan ja Tek kertoo kuinka Titanin löytämisestä riippuisi koko ihmiskunnan tulevaisuus. Drej hyökkäävät asemalle ja Cale joutuu pakenemaan Valkyrien miehistön mukana, johon kuuluvat Korson lisäksi aluksen lentäjä, ihmisnainen nimeltä Akima, sekä eri avaruusoliorotuihin kuuluvat perämies Preed, aseasiantuntija Stith ja tiedemies Gune.

Planeetta Sesharrimilla, lepakkoa muistuttavan Gaoul-rodun avulla he tulkitsevat karttaa ja saavat selville Titanin olevan Andali Nebulassa. Drej hyökkäävät ja kaappaavat Calen ja Akiman. Saatuaan Calen kartasta tiedon Titanin olinpaikasta, he lähettävät Akiman kapselissa avaruuteen ja heittävät Calen tyrmään. Korson ryhmä löytää Akiman kauppa-alus Sorokselta, kun taas Cale pakenee ja palaa heidän luokseen drej’ltä varastetulla hävittäjällä. Lisäksi Calen kartta on muuttunut ja näyttää nyt Titanin lopullisen sijainnin.

Hakiessaan lisävarusteita ihmisten avaruusasemalta Uudesta Bangkokista, Cale ja Akima saavat tietää Korson ja Preedin olevan pettureita, jotka olivat menettäneet uskonsa ihmiskuntaan ja aikovat siksi johdattaa drej Titanin luokse rahaa vastaan. Cale ja Akima pääsevät pakoon, mutta jäävät Uuteen Bangkokiin, kun Korson ryhmä jatkaa Titanille. Uuden Bangkokin asukkaiden avulla, Cale ja Akima korjaavat vanhan aluksen nimeltä Phoenix ja lähtevät sillä päästäkseen Titanille ennen Korsoa.

Titan löytyy Andali Nebulassa sijaitsevan Tigrinin jäärenkaitten keskeltä. Astuttuaan sisään Cale ja Akima löytävät DNA-näytteitä Maan eläinlajeista sekä holograafisen viestin Calen isältä. Viestissään Sam kertoo, että Titan oli suunniteltu luomaan Maan kaltainen elinkelpoinen planeetta, mutta aluksen energiakennot olivat lähes tyhjät prosessin käynnistämiseksi. Korso ja Preed saapuvat paikalle ja keskeyttävät viestin. Preed yrittää pettää Korson, mutta Korso vääntää hänen niskansa. Drej hyökkäävät Titaniin, ja muut Valkyrien miehistön jäsenet pitävät ne kiireisinä, samalla kun Cale yrittää muuntaa Titanin imemään drej – jotka koostuvat puhtaasta energiasta – aluksen energiakennoihin niiden lataamiseksi. Calen suunnitelma saa Korson uskon ihmiskunnan pelastumiseen palautumaan ja hän uhraa itsensä auttaakseen Calea korjaamaan aluksen rikkinäisen virtareleen. Korjauksen valmistuttua, Cale aktivoi prosessin ja Titan tappaa drej’n ja niiden kuningattaren, imeäkseen ne ja niiden emoaluksen virrakseen, sekä muuntaakseen jäärenkaat uudeksi asuinkelpoiseksi planeetaksi.

Vuoden kuluttua, uudella planeetalla, jota Cale kutsuu "Bobiksi", Cale ja Akima seisovat vesisateessa. Stith ja Gune lähtevät Valkyriella samalla kun ihmisten siirtolaisia saapuu aluksillaan planeetalle aloittamaan uuden elämän.

 Ääninäyttelijät 
 Englanninkielinen Suomenkielinen Rooli Matt Damon (aikuinen)Alex D. Linz (nuori)  Paavo Kerosuo (aikuinen)? (nuori)  Cale Tucker, romunkerääjä, jonka hallussa on kartta Titanin olinpaikkaan Bill Pullman  Heikki Sankari  Joseph Korso, Valkyrien kapteeni John Leguizamo  Seela Sella  Gune, grepoan-rotuun kuuluva Valkyrien päätiedemies Nathan Lane  Eero Saarinen  Preed, akrennialainen ja Valkyrien perämies Janeane Garofalo  Ona Kamu  Stith, sogowan-rotuun kuuluva Valkyrien asespesialisti Drew Barrymore  Maija Kinnunen  Akima Kunimoto, Valkyrien lentäjä Ron Perlman  Jussi Lampi  professori Sam Tucker, Calen isä ja Titan-projektin johtava tutkija Tone Lōc  Tuomo Holopainen  Tek, Sam Tuckerin ystävä, joka huolehti Calesta 15 vuotta Jim Breuer  Petri Hanttu  Tau 14:n kokki Christopher Scarabosio  Christopher Scarabosio (ei dubattu)  drej-kuningatar Jim Cummings  Eero Saarinen  Chowquin, Calen esimies Tau 14:llä Charles Rocket  Markku Riikonen  Firrikash, työntekijä Tau 14:llä Ken Campbell  Kari Tamminen  Po, työntekijä Tau 14:llä Charles Rocket  Markku Riikonen  orjakaupan vartija Tsai Chin  Maija-Liisa Peuhu  vanha nainen Uudessa Bangkokissa Crystal Scales  Heljä Heikkinen  tyttö Uudessa Bangkokissa David L. Linder  Ralf Öhberg  Uuden Bangkokin pormestari
Muissa rooleissa: Petri Hanttu, Mari Vainio, Taisto Oksanen, Kari Tamminen

 Lähteet  

Luokka:Vuoden 2000 yhdysvaltalaiset elokuvat
Luokka:Yhdysvaltalaiset animaatioelokuvat
Luokka:Yhdysvaltalaiset tieteiselokuvat
Luokka:Joss Whedonin käsikirjoittamat elokuvat